钦定古今图书集成/历象汇编/岁功典/第011卷 > 《梁元帝纂要》 > 春思赋〈有序〉 唐王勃
## 钦定古今图书集成/历象汇编/岁功典/第011卷 > 《梁元帝纂要》 > 春思赋〈有序〉 唐王勃

咸亨二年，余旅寓巴蜀，浮游岁序，殷忧明时，坎𡒄圣代。九陇县令河东柳太易，英达君子也，仆从游焉，高谈胸怀，颇泄愤懑。于时春也，风光依然。古人云：“风景未殊，举目有山河之异。” 不其悲乎！仆不才，耿介之士也。窃禀宇宙独用之心，受天地不平之气，虽弱植一介，穷途千里，未尝下情于公侯，屈色于流俗，凛然以金石自匹，犹不能忘情于春，则知春之所及远矣，春之所感深矣，此仆所以抚穷贱而惜光阴，怀功名而悲岁月也。岂徒幽宫狭路，陌上桑间而已哉？屈平有言：“目极千里，伤春心。” 因作《春思赋》，庶几乎以极春之所至，析心之去就云尔。

若夫年临九域，韶光四极。解宇宙之严气，起亭皋之
春色。况风景兮同序，复江山之异国。感大运之盈虚，
见长河之纡直。“蜀川风候隔秦川，今年节物异常年。
霜前柳叶衔霜翠，雪里梅花犯雪妍。霜前雪里知春
早，看柳看梅觉春好。思万里之佳期，忆三秦之远道。
澹荡春色，悠扬怀抱。野何树而无花，水何堤而无草？”
于是仆本浪人，平生自沦。怀书去洛，抱剑辞秦。惜良
会之道迈，厌他乡之苦辛。忽逢边候改，遥忆帝乡春。
帝乡迢递关河里，神皋欲暮风烟起。黄山半入上林
园，元灞斜分曲江水。玉台金阙纷相望，千门万户遥
相似。昭阳殿里报春归，未央台上看春晖。水精却挂
鸳鸯幔，云母斜开翡翠帏。竞道西园“梅色浅，争知北
阙柳阴稀。敛态调歌扇，回身正舞衣。银蚕吐丝犹未
暖，金燕衔泥试学飞。妾本幽闺学歌舞，宁知汉代多
巡抚。前年斋祭谒甘泉，今岁笙箫祠后土。桃花万骑
喧长薄，兰叶千旗照平浦。见原野之秀芳，忆山河之
遂古。长安路狭绕长安，公子春来不厌看。”杏叶装金
辔，蒲萄镂玉鞍。耸盖临平乐，回笳出上兰。《上兰》经鄠
杜，“挥鞭日将暮。白马新临御沟道。青牛近出章台路。
章台接建章，垂柳复垂杨。草开驰马埒，花满𩰚鸡场。
南邻少妇多妖婉，北里王孙驻行幰。乍怪前春节候
迟，预道今年寒食晚。”伤紫陌之春度，惜青楼之望远。
紫陌青楼照月华，珠帷黼帐七香车。蛾眉画来应几
样，蝉“鬓梳时半欲斜。恨雕鞍之届晚，痛银箭之更赊。
行行避叶，步步看花。自狂夫之荡子，成贱妾之倡家。
狂夫去去无穷巳，贱妾春眠春未起。自有兰闺数十
重，安知榆塞三千里。榆塞连延玉关侧，云间沈沈不
可识。葱山隐隐金河北，雾里苍苍几重色。”忽有驿骑
出幽井，传道春衣万里程。龙沙春草遍，瀚“海春云生。”
“疏勒井泉寒尚竭，燕山烽火夜应明。”“语道河源路远
远，谁知夫婿苦行行，君于塞外多霜露，为想春园起
烟雾。游丝生𦊰合欢枝，落花自绕相思树，春望年年
绝。幽闺离绪切，春色朝朝异。”边庭羽书至，“都护新封
万里侯，将军稍定三边地。长斾犹衔扫云色，宝刀尚
拥干星气。昨夜祁连驿使还，征夫犹住雁门关。君度
山川成白首，应知岁序歇红颜。红颜一别同胡越，夫
婿连征恨城阙。羌笛横吹陇路风，戎衣直照关山月。
春色徒盈望，春悲殊未歇。”“复闻天子幸关东，驰道烟
尘万里红。析羽摇初日，繁笳思晓风。后骑犹分长乐
馆，前旌巳映洛阳宫。洛阳宫城纷合沓，离房别殿花
初匝。”河阳“别舍抵长河，丹翰绀幰相经过。戚里繁珠
翠，中闺盛绮罗。凤移金谷舞，莺引石城歌。向夕天津
洛桥暮，争驱紫燕黄牛度。闲居伊水国，旧宅邙山路。
武子新布金钱埒，季伦欲偿珊瑚树。复有西墉春务
寡，更值南津春望写。入金市而乘羊，出铜街而试马。
叶抱露而争密，花牵风而乱下。锦帐萦山，罗帏照野。
司空令尹之博物，二陆三张之文雅。新年柏叶之樽，
上巳兰英之斝。春来并是春，何啻两违秦。忽逢江外
客，复忆江南春。罗衣乘北渚，锦袖出东邻。江边少妇
无形迹，特怨狂夫事行役。凤凰山上花无数，鹦鹉洲
中草如积。春江澹容与，春期无处所。春水春鱼乐，春
汀春雁举。君道玉门关，何如金陵渚？为问逐春人，年
光几处新？何年春不至，何地不宜春。”亦有当春逢远
客，亦有当春别故人。风物虽同候，悲欢各异伦。《归去
来》，春山恣闲放，蕙畹兰皋行可望，何为悠悠坐惆怅。
比来作客住临邛，春风春日自相逢。石镜岩前花屡
密，玉轮江上叶频浓。高平灞岸三千里，少道梁山一
万重。自有春花煎别思，无劳春镜照愁容。盛年眇眇
辞乡国，长路遥遥不可极。形随朗月骤东西，思逐浮
云几南北。春蝶参差命俦侣，春莺绵蛮思羽翼。余复
何为此方春，长叹息。会当一举绝风尘，翠盖朱轩临
上春。朝昇玉署调天纪，夕憩金闺奉帝纶。长卿未达
终希达。曲逆长贫岂剩贫。年年送春应未尽，一旦逢
“春自有人